Balti Köztársaság

### **Története**

A Teuton Lovagrend egy 1199. február 19. óta létező rend, eredetileg betegápoló célokból alapították Jeruzsálemben.

#### Visszatérés Európába

1211-1225 között Kelet-Európában többször is letelepedve jutottak el a Baltikumba a német lovagok, hogy végül Poroszország területén telepedjenek le.

A rend azóta terjeszkedett, vesztett területeiből, 1816-ban pedig a Baltikum nagy részén és a késői Orosz Birodalom nyugati területein tartózkodnak.

#### Reformpróbák

A rend előző nagymestere, III. Hermann közelebb húzódott az Egyesült Földhöz és liberális reformokat próbált bevezetni. Elhatárolódott a pápától, abszolút hatalmat engedélyezett magának, monarchizálni akarta a Lovagrendet.

Több mester rossz szemmel tekintett erre, ezért miután Hermann meggyilkolta egy rendtársát, a mesterek ítéletet hoztak felette és végül máglyán égették el.

#### Az új nagymester

Hermann halála után a mesterek választása a Szent Jeruzsálemi Konföderáció javaslatára Sir Nathaniel Higgerst, Hrodna mesterét választották, aki a konklávé idejére az Ahrimann frontról érkezett vissza, hisz minden idejét a keresztes háborúknak illette.

Sir Nathaniel Higgers beiktatása után visszatért az Ahrimann frontra helyettesével, Großkomtur Franz Meßnerrel, ezért a nagymester és a helyettese hiányában a mesterek ideiglenesen kancellárt válaszottották, aki kormányfői minőségben irányítja majd az államot. A kancellár személye Friedrich Karl von Hohenzollern.

#### Szekularizáció

Az új, szekularizált állam létrejötte *Prinzkanzler* Friedrich Karl von Hohenzollern munkásságának köszönhető.

A *Herceg Kancellár* népszerű reformokat vezetett be, felpörgette az ipart és alkotmányt írt. Létrehozta a parlamentet, a Provinciális Tanácsokat és még napestig sorolhatnánk sikereit.

Nem túl hosszú életű állam volt az Egyesült Balti Hercegség. 1819-ben alakult át a Balti Királysággá, majd 1820 augusztusában, Fredrich Karl király halálával az állam köztársasággá alakult.

Ez a rendszer alig egy hónap működéssel átalakult. A November 4.-i *lipcsei kongresszus* az országot érdekes helyzetbe hozta egy uralkodó megjelenésével.

.

### **Politika**

#### Rendszer

A *Rec Publica Baltica* rendszerét szinte teljes mértékben a Római Köztársaságtól vette át.

#### Princeps Senatus

A *princeps* titulust az ország uralkodója, jelenleg Frigyes viseli. A princeps de jure a Senatus megbízásából uralkodik. A princeps nem rendelkezik semmilyen politikai hatalommal, se belpolitikai, se külpolitikai szinten, azonban minden döntéssel szemben vétójoga van. Amennyiben a Senatus *dictator*t választ, a személyt a princepsnek is jóvá kell hagynia. Jóváhagyás után a dictator döntéseit a princeps nem vétózhatja meg. A dictator 6 hónapos mandátuma lejártával a princeps nem vonhatja felelősségre döntéseiért.

#### Consul

A két consul a rendszer tetején ül, évente választják őket. A consulok a 100 fős Szenátussal karöltve vezetik az országot. A két consul közül az egyik *államfő*ként, míg a másik *kormányfő*ként funkcionál. Az *államfő* jelenleg Werner Reinhold, míg a *kormányfő* Karl Adelgis. Ez nemrég változott, a *Senatus* felmentette Karl Adelgist feladatai alól, korrupció vádjával. Helyette a *Senatus* ideiglenes *consul*t jelölt ki, Stefan Herkenhoff személyében. Az *államfő* feladata a patriciánusok meghallgatása, valamint a Szenátus gyűléseinek levezetése, a *kormányfő* feladata pedig a plebek meghallgatása és a közigazgatás felügyelete. A két consul a katonaság főparancsnokai.

#### Primus Senator

Az első szenátor a *Senatus* gyűléseinek levezetéséért, elnökléséért felelős. Minden 42. életévét betöltött *Senator* megválasztható erre a pozícióra. A *primus senator*t évente választják, a többi választással egyidőben, így az első *primus senator*t 1821. szeptemberében választják majd. Amennyiben egy *primus senator* alkalmatlanná válik pozíciója betöltésére, szolgálatai alól felmentik és a következő választásokig a *Senatus* *primus senator suffectus*t, azaz ideiglenes első szenátort jelöl ki. A jelenlegi *primus senator* Burkhard Herkenhoff.

#### Politikai karrier

Ahhoz, hogy egy személy a közigazgatásban állást foglalhasson, balti állampolgárnak kell lennie és 12 év katonai szolgálatot kell teljesítenie.

#### Pártok

A rendszerváltoztatással a pártok megszűntek, így a két fő társadalmi réteg osztja meg a politikát is. A patriciánus politikusok konzervatívok, míg a pleb politikusok liberálisabbak.

1821. eleje-közepe felé a *Senatus* politikusai római mintára irányelvek alapján csoportosulásokba tömörülnek. Két politikai tömörülés van, az *Optimata* és a *Populares*. Az *optimatá*k római alapon konzervatív, patricius politikusok, többnyire, míg a *populistá*k általában a plebből jönnek ki és reformpártiak.

.

### **Közigazgatás**

#### Közigazgatási egységek

A Köztársaság megyékre és provinciákra van felosztva. Minden provinciát egy *praefectus* vezet, helyettese pedig a *propraetor*.

#### Vasútrendszer

A Balti Köztársaság vasútrendszere fejletlen, az első vasútvonalat 1821 júniusában kezdték el építeni és feltehetőleg 1825 körülre épül meg. Az első vasútvonal Varsó és Vilnius közt épül meg, egy nagyobb megállóval, Białystok városában.

.

.

.

### **Vallás**

#### Ortodox (rózsaszín-lila)

Az ország keleti részén élő beloruszok, oroszok és egyéb keleti-szláv népek a mai napig hatalmas számú ortodox kisebbséget adnak.

#### Evangélikus (világos szürke)

Az ország közepén elhelyezkedő betelepült német lakosság legnagyobb része evangélikus, jelentős református kisebbségekkel.

#### Katolikus (sárga)

Leginkább a kisebbségek, így a litvánok, kurföldiek és észtek vallották magukat katolikusoknak. Az ország nagy többsége jelenleg hithű katolikus.

.

### **Kultúra és beszélt nyelvek**

#### Németek (világos szürke)

Az előző rendszer erőszakos germanizációja végett az ország többsége németnek vallja magát. A németek adják az ország 34%-át.

#### Litván (sárga)

A második legnagyobb etnikum az országban a litván. Az utóbbi időben több ember vallotta magát litvánnak és kevesebb lettnek. Az ország kb. 18% litván.

#### Orosz (sötét zöld)

Az oroszok még a birodalom idejéről maradtak ezen a területen. A lakosság körülbelül 18%-át adják.

#### Lengyel (rózsaszín)

A volt Lengyel Protektorátus területén a mai napig szinte csak lengyelek élnek. Ezt megmutatja az 1820-as népszámlálás is, hisz az ország lakosságának körülbelül 17%-a vallja magát lengyelnek.

#### Kurföldi (kék)

A kurföldi már kisebbségnek számító etnikum az országban, hisz a lakosság körülbelül 6%-át adják.

#### Belorusz (világos kék)

A belorusz lakosság békésen él az ország keleti részén, a lakosság 5%-át adják.

#### Észt (bordó)

Az észtek továbbra is Saaremaa szigetén, hozzájuk sosem értek el az előző rendszer asszimilátorai. A lakosság kb. 1%-a észt.

#### Lett (sötét kék)

A lett kultúra az erőszakos germanizáció egyik áldozata, egy provinciában maradtak meg, ott is alig számítanak többségnek. Kevesebb, mint 1%-át adják a lakosságnak.

.

#### Beszélt nyelvek

A Balti Köztársaság hivatalos nyelve latin, azonban minden olyan kultúra nyelve, akik a lakosság legalább 10%-át adják, elfogadott. Így a latin mellett hivatalos nyelv még a német, litván orosz és lengyel nyelv.

.

### **Hadsereg**

A Balti Köztársaság hadseregének hivatalos neve *Excercitus Balticum*. A hadsereg római alapon *legio*kra bomlik fel. Egy *legio* körülbelül 5000 főből áll. A *legio* szárnyait a könnyű- és nehézlovasság adja, míg a középső hadtest nehéz és könnyű gyalogságból áll.

#### Rangok

I) **Consul:** a hadsereg főparancsnoka, háború esetében egy vagy több *legio*t vezet.

II) **Legatus:** egy, vagy több *legio* parancsnoka. Legalább 30 évnyi katonai tapasztalat szükséges.

III) **Tribunus Militum:** egy legatus segéde, helyettese. Általában az arisztokrácia fiataljai szereznek hadvezetési tapasztalatot Tribunusként. Legalább 2 évnyi katonai tapasztalat szükséges.

IIII) **Praefectus Castrorum:** a legatus valódi helyettese, valódi katonatiszt. Feladata a sereg felülvizsgálata. A titulus viseléséhez 25 év katonai tapasztalat szükséges.

V) **Dux**: 5 cohors vezetője, ezen pozícióhoz legalább 20 évnyi katonai tapasztalat szükséges.

VI) **Primus Pilus**: egy centurio vezetője, egy cohors legidősebb centurioja és így a cohors vezetője. Legalább 15 évnyi katonai tapasztalat várt el.

VII) **Centurio:** egy 80 főből álló centurio vezetője. 6 centurióból áll össze egy cohors. Legalább 10 év katonai szolgálat várt el.

VIII) **Optio:** egy centurio helyettese. 5 évnyi katonai szolgálat után betölthető pozíció.

VIIII) **Legionarius:** közkatona.

#### Legiok

Legio Magnam Senatus (szenátusi nagy légió)

I. Legio "Germanica" (német) - Consul Werner Reinhold

II. Legio "Hercules" (Herkules) - Praefectus Oliver Malmberg

III. Legio "Augusta" (Augustus) - Praefectus Olaf Malmberg

IIII. Legio "Minerva" (Minerva) - Propraetor Friedrich Schürmann

V. Legio "Gemina" (iker) - Propraetor Zigmas Ulpis

VI. Legio "Gemina" (iker) - Legatus Hans Malmberg

VII. Legio "Triumphalis" (győztes) - Legatus Janik Schürmann

VIII. Legio "Rapax" (ragadozó) - Legatus Florian Schürmann

VIIII. Legio "Centaur" (kentaur) - Legatus Siegfried Schürmann

X. Legio "Pegasus" (pegazus) - Legatus Lothar Herkenhoff

.

Legio Magnam Praetorianus (praetoriánus nagy légió)

I. Legio "Praetorianus" (praetoriánus) - Praefectus Harald Malmberg

.

### **Külkapcsolatok**

Legatum Hermann Vogelstein - Brit-szigetek (Hibernia Magna és Anglia)

Legatum Joseph Steichen - Skandinávia (Skandináv Birodalom és Suomi Királyság)

Legatum Angelo Scheerbart - Franciaország és Ibéria (Benelux Nagyhercegség, Francia-Illér Királyság, Ibériai Királyság)

Legatum Hildebrandt Herkenhoff - Germánia (Poroszország, Badeni-Sváb Királyság, Svájci Fejedelemség, Osztrák Birodalom)

Legatum Joachim Herkenhoff - Itália és Észak-Nyugat Afrika (Római Köztársaság, Atlaszi Köztársaság)

Legatum Kovács János - Kárpát-medence és a Balkán (Dunai Föderáció, Tiszai Köztársaság, Boszporuszi Birodalom)

Legatum Lilov Zinoviy Konstantinovich - Kelet-Európa (Moszkvai Nagyhercegség, Orosz Birodalom, Kozák Hetmánátus)

Legatum Marius Buchman - Hellász (Görög Szövetségi Állam)

Legatum Aleksandra Ulpis - Közel-Kelet és Észak-Kelet Afrika (Szent Jeruzsálemi Konföderáció, Armenia Magna, Egyiptarábia)